Πληροφορίες που διαβιβάζουν τα κράτη μέλη για τις κρατικές ενισχύσεις που χορηγούνται βάσει του κανονισμού της Επιτροπή (ΕΚ) αριθ. 70/2001, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρές και μεσαίες επιχειρήσεις

(2003/C 32/03)

(Κείμενο που παρουσιάζει ενδιαφέρον για τον ΕΟΧ)

Αριθμός ενίσχυσης: XS 101/01

Κράτος μέλος: Ηνωμένο Βασίλειο

Περιφέρεια: West Midlands

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: West Midlands Diversification Programme

Νομική βάση: Η χρηματοδότηση για το υπόψη πρόγραμμα παρέχεται από το βρετανικό Υπουργείο Εμπορίου και Βιομηχανίας βάσει του νόμου Industrial Development Act (1982), κεφάλαια 7, 8 και 11

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Βάσει του νέου αυτού καθεστώτος προβλέπεται να παρασχεθεί χρηματοδότηση ύψους 13,5 εκατ. GBP περίπου (21,4 εκατ. EUR) σε μία τριετία, από την 1η Νοεμβρίου 2001 μέχρι τις 31 Οκτωβρίου 2004. Το ποσό αυτό περιλαμβάνει μόνο τη χρηματοδότηση που θα παράσχει η βρετανική κυβέρνηση.

Ο προβλεπόμενος ετήσιος ρυθμός χρηματοδότησης έχει ως εξής:

2001: 0,2 εκατ. GBP (0,3 εκατ. EUR)

2002: 5,4 εκατ. GBP (8,6 εκατ. EUR)

2003: 5,4 εκατ. GBP (8,6 εκατ. EUR)

2004: 2,5 εκατ. GBP (3,9 εκατ. EUR).

Η χρηματοδότηση αυτή θα χρησιμοποιηθεί για τη στήριξη ΜΜΕ (οι οποίες εμπίπτουν στον ορισμό που παρατίθεται στο παράρτημα 1 του κανονισμού της Επιτροπής (ΕΚ) αριθ. 70/2001) που εδρεύουν στην περιφέρεια West Midlands. Η προσφερόμενη στήριξη αφορά έκτακτες και μη επαναλαμβανόμενες δραστηριότητες κατά τα προβλεπόμενα στο άρθρο 5 στοιχείο α) του ίδιου κανονισμού οι σύμβουλοι θα επιλεγούν κατόπιν διαγωνισμού από έναν τελικό κατάλογο τριών εταιρειών, σύμφωνα με την πρακτική των φορέων που μετέχουν στο βρετανικό σύστημα "Business Link".

Παρακολούθηση και υποβολή εκθέσεων

Τα έγγραφα που αφορούν την παροχή ενίσχυσης προς επιχειρήσεις θα φυλάσσονται επί δέκα έτη από την ημερομηνία χορήγησης κάθε επιμέρους ενίσχυσης, ενώ στην Επιτροπή θα διαβιβάζονται ετησίως τα ενδεδειγμένα στοιχεία σύμφωνα με όσα προβλέπει το άρθρο 9 του κανονισμού (ΕΚ) αριθ. 70/2001. Επιπλέον, θα τηρούνται όλες οι λοιπές επιταγές του άρθρου 9 (και ιδίως τα όσα αφορούν τη φύλαξη των σχετικών εγγράφων, έτσι ώστε να είναι δυνατή η συμμόρφωση με το άρθρο 9 παράγραφος 2).

Η χορήγηση μη επιστρεπτέων ενισχύσεων θα τελεί υπό την παρακολούθηση τοπικών φορέων του συστήματος "Business Link" βάσει κανόνων που ορίζει η χορηγούσα αρχή. Οι εν λόγω φορείς είναι εξοικειωμένοι με την εφαρμογή των κατώτατων ορίων που ισχύουν για τις ενισχύσεις ήσσονος σημασίας, καθώς και με την απαίτηση να διασφαλίζεται ότι η λήψη ενισχύσεων από διαφορετικές πηγές δεν πρέπει να συνεπάγεται την υπέρβάση, για μία επιμέρους ΜΜΕ, του κυλιόμενου ανώτατου ορίου που ισχύει για μία τριετία. Οι διατάξεις του κανονισμού (ΕΚ) αριθ. 70/2001 θα αποσαφηνίζονται, ενώ οι καταστάσεις που θα τηρούν τα Business Links θα εξετάζονται, για να διασφαλίζεται η επαρκής και προσήκουσα διατήρησή τους

Μέγιστη ένταση ενίσχυσης: Η ανώτατη ένταση ενίσχυσης θα είναι 50 %. Το μέγιστο ποσό που θα μπορεί να διατεθεί σε μία δεδομένη επιχείρηση θα είναι 100000 GBP (159000 EUR) για χρονικό διάστημα τριών ετών

Ημερομηνία εφαρμογής: 1η Νοεμβρίου 2001

Διάρκεια χορήγησης του καθεστώτος ή της μεμονωμένης ενίσχυσης: Τρία έτη

Στόχος της ενίσχυσης: Η οικονομία της περιφέρειας West Midlands εξαρτάται σε μεγάλο βαθμό από παραδοσιακούς μεταποιητικούς κλάδους, όπως είναι αυτός των εξαρτημάτων αυτοκινήτων. Οι επιχειρήσεις που δραστηριοποιούνται σε αυτούς τους κλάδους είναι ευάλωτες, ιδίως σε μεταβολές των μεθόδων που οι πελάτες τους εφαρμόζουν για τον εφοδιασμό τους, δεδομένου ότι στρέφονται σε νέες πηγές εφοδιασμού για τα προϊόντα χαμηλού κόστους, συνήθως στην Κεντρική Ευρώπκη και την Άπω Ανατολή.

Σκοπός του προγράμματος "West Midlands Diversification Programme" ("Πρόγραμμα για τη διαφοροποίηση της οικονομίας της περιφέρειας West Midlands", στο εξής: "WMDP") είναι η παροχή στήριξης σε μικρές και μεσαίες επιχειρήσεις των παραδοσιακών αυτών μεταποιητικών κλάδων, προκειμένου να στραφούν σε νέα προϊόντα και νέες αγορές, όπου οι δυνατότητές τους θα τους επιτρέψουν να επιτύχουν υψηλότερη προστιθέμενη αξία και κατ' επέκταση να αξιοποιήσουν τα περιθώρια αύξησης της αποδοτικότητάς τους. Η παροχή στήριξης υπό τη μορφή συμβουλών θα βοηθήσει τις επιχειρήσεις αυτές να υπερπηδήσουν τις δυσκολίες που αντιμετωπίζουν σε σχέση με τη διοίκησή τους και τα μέσα που διαθέτουν. Ακόμη, θα επιτρέψει να διασφαλισθεί ότι οι επιχειρήσεις που στρέφονται σε νέα ποϊόντα και νέες αγορές θα ενεργούν βάσει αξιόπιστου επιχειρηματικού σχεδίου, πράγμα το οποίο είναι σημαντικό, αν ληφθούν υπόψη οι κίνδυνοι που συνδέονται με τη διαφοροποίηση της δραστηριότητας. Πέραν αυτού, θα παρέχεται βοήθεια σε νεοσύστατες επιχειρήσεις του μεταποιητικού τομέα προκειμένου να καταρτίσουν βιώσιμα επιχειρηματικά σχέδια και να κατανοήσουν τα χαρακτηριστικά των αγορών που οι ίδιες επιλέγουν.

Χρηματοδότηση ύψους 50 % (σε ακαθάριστους όρους) θα παρέχεται σε επιχειρήσεις ως συμβολή στα έξοδα για τη λήψη συμβουλών επί διαφόρων θεμάτων, όπως είναι οι έρευνες αγοράς, η απόκτηση πρόσβασης σε κεφάλαια αναπτύξεως, ο επιχειρηματικός σχεδιασμός, η συμμόρφωση με ποιοτικές προδιαγραφές σε νέες αγορές και η κατανόηση των ποικίλων τμημάτων δεδομένης αγοράς. Ακόμη, θα προσφέρεται βοήθεια για την ανάπτυξη των δεξιοτήτων και της ικανότητας των εν λόγω μεταποιητικών επιχειρήσεων έτσι ώστε να αξιοποιήσουν νέες ευκαιρίες και άλλες εξειδικευμένες υπηρεσίες, όπως είναι η μεταφορά τεχνολογίας και η ταχεία προτυποποίηση

Οικείοι οικονομικοί τομείς: Ο τομέα που πρόκειται να λάβει στήριξη περιλαμβάνει το σύνολο των μεταποιητικών δραστηριοτήτων. Οι επιχειρήσεις που θα λάβουν ενίσχυση ανήκουν κατά κανόνα στους ακόλουθους επιμέρους κλάδους:

- μορφοποίηση και κατεργασία πλαστικών,

- τελική και θερμική επεξεργασία μετάλλων,

- μηχανουργική κατεργασία,

- τελική επεξεργασία και επικάλυψη επιφανείων,

- εργασίες συμπίεσης,

- κατασκευή εργαλείων,

- μορφοποίηση ελαστικών,

- σφυρηλάτηση και χύτευση (αλλά βλέπε την παρακάτω σημείωση).

Οι δικαιούχοι επιχειρήσεις στο πλαίσιο του προγράμματος WMDP κατασκευάζουν και μεταποιούν ένα ευρύ φάσμα προϊόντων και δραστηριοποιούνται σε πολλούς μεταποιητικούς κλάδους, μεταξύ των οποίων περιλαμβάνεται η κατασκευή εξαρτημάτων για την αυτοκινητοβιομηχανία, που αντιπροσωπεύει σημαντικό μέρος της μεταποιητικής δραστηριότητας στην περιφέρεια West Midlands. Ωστόσο, δεν δικαιούνται ενίσχυση οι κατασκευαστές αρχικού εξοπλισμού για την αυτοκινητοβιομηχανία και οι προμηθευτές της πρώτου βαθμού, ούτε οι μεταποιητικές χαλυβουργικές επιχειρήσεις, όπως αυτές ορίζονται στο κοινοτικό πλαίσιο για τις κρατικές ενισχύσεις στην αυτοκινητοβιομηχανία (ΕΕ C 279 της 15.9.1997, σ. 1) και στον κώδικα ενισχύσεων προς τη βιομηχανία σιδήρου και χάλυβα (απόφαση της Επιτροπής αριθ. 2496/96/ΕΚΑΧ, της 18ης Δεκεμβρίου 1996, σχετικά με τη θέσπιση κοινοτικών κανόνων για τις ενισχύσεις προς τη βιομηχανία σιδήρου και χάλυβα)

Επωνυμία και διεύθυνση της επιδοτούσας αρχής: Advantage West Midlands 3 Priestley Wharf

Aston Science Park

Birmingham B7 4BN United Kingdom

Άλλες πληροφορίες: Οι επιχειρήσεις που είναι επιλέξιμες για χρηματοδότηση στο πλαίσιο του προγράμματος WMDP ενδέχεται να είναι επίσης επιλέξιμες για χρηματοδότηση δράσεων βελτίωσης των μεθόδων τους που αφορούν υφιστάμενα προϊόντα και αγορές τους βάσει του προγράμματος "Accelerate Action Plan". Το αυτοτελές αυτό καθεστώς ενισχύσεων, το οποίο αποβλέπει στην παροχή συνδρομής για βελτιωτικές δραστηριότητες επιειρήσεων, κοινοποιείται ταυτόχρονα με το πρόγραμμα WMDP. Ο χαρακτήρας των δραστηριοτήτων που χρηματοδοτούνται βάσει του προγράμματος "Accelerate Action Plan" διαφέρει από τον χαρακτήρα των δραστηριοτήτων που αποτελούν αντικείμενο της παρούσας αίτησης, αν και οι μικρομεσαίες επιχειρήσεις μπορούν, αν το επιθυμούν, να υποβάλουν αίτηση για συμμετοχή σε αμφότερα καθεστώτα

Αριθμός ενίσχυσης: XS 14/02

Κράτος μέλος: Ομοσπονδιακή Δημοκρατία της Γερμανίας

Περιφέρεια: Ομόσπονδο κρατίδιο της Έσσης

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Οδηγίες του ομόσπονδου κρατιδίου της Έσσης για την προώθηση της περιφερειακής ανάπτυξης - Μέρος ΙΙ 1. Επενδύσεις λειτουργίας

Νομική βάση: Gesetz zur Förderung der kleinen und mittleren Unternehmen der hessischen Wirtschaft vom 23. September 1974 (GVBl. S. 458), zuletzt geändert am 22. August 1986 (GVBl. S. 265), Förderrichtlinien zur regionalen Entwicklung

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Το ομόσπονδο κρατίδιο διαθέτει ετησίως 2,6 εκατ. EUR περίπου για επενδυτικές ενισχύσεις. Για δάνεια σε περιοχές του στόχου 2 έχει προβλεφθεί η παροχή χρηματοδότησης ύψους 9 εκατ. EUR περίπου ετησίως

Μέγιστη ένταση ενίσχυσης: Η ανώτατη ένταση ενίσχυσης για τις επενδυτικές ενισχύσεις ανέρχεται στο 15 % για τις μικρές επιχειρήσεις και στο 7,5 % για τις μεσαίες. Για τις περιοχές του στόχου 2, η ενίσχυση συνίσταται κατά κανόνα σε έναν συνδυασμό μη επιστρεπτέας επιχορήγησης και άτοκου δανείου. Το ποσό του δανείου μπορεί να ανέλθει στο 25 % των επιλέξιμων επενδυτικών δαπανών για χρονικό διάστημα δέκα ετών, με πρόβλεψη αναστολής της εξόφλησης επί τρία έτη. Το ποσό επιχορήγησης που αντιπροσωπεύουν τα δύο μέτρα ενίσχυσης από κοινού δεν επιτρέπεται να υπερβεί το προαναφερθέν ανώτατο όριο ενίσχυσης

Ημερομηνία εφαρμογής: Οι οδηγίες δημοσιεύτηκαν στις 7 Ιανουαρίου 2002 στην Επίσημη Εφημερίδα του ομόσπονδου κρατιδίου της Έσσης

Διάρκεια χορήγησης του καθεστώτος ή της μεμονωμένης ενίσχυσης: Μέχρι τις 30 Ιουνίου 2007, σύμφωνα με τους όρους που καθορίζει η Ευρωπαϊκή Επιτροπή

Στόχος της ενίσχυσης: Σε επιλεγμένες περιοχές της Έσσης, η Investitionsbank Hessen (IBH), ενεργούσα για λογαριασμό και κατά παραχώρηση του Υπουργείου Οικονομικών, Μεταφορών και Χωροταξίας του ομόσπονδου κρατιδίου της Έσσης, χορηγεί επιδοτήσεις και δάνεια για τη χρηματοδότηση επενδύσεων σε πάγια στοιχεία ενεργητικού οι οποίες από γενική οικονομική σκοπιά έχουν ιδιαίτερη χρεία ενίσχυσης και πραγματοποιούνται από ΜΜΕ κατά την έννοια του κανονισμού (ΕΚ) αριθ. 70/2001 με σκοπό τη δημιουργία και διαφύλαξη θέσεων εργασίας

Οικείοι οικονομικοί τομείς: Επιχειρήσεις του βιομηχανικού τομέα

Επωνυμία και διεύθυνση της επιδοτούσας αρχής: InvestitionsBank Hessen AG Schumannstraße 4-6 D - 60325 Frankfurt am Main

Άλλες πληροφορίες: Στις περιοχές της Έσσης που υπάγονται στο κοινό πρόγραμμα των ομόσπονδων κρατιδίων και της ομοσπονδιακής κυβέρνησης με τον τίτλο "Verbesserung der regionalen Wirtschaftsstruktur", παρέχονται επίσης ενισχύσεις σε μεγάλες επιχειρήσεις. Οι ενισχύσεις αυτές δεν αποτελούν όμως αντικείμενο της παρούσας κοινοποίησης, αλλά καλύπτονται από την άποψη των διατάξεων περί κρατικών ενισχύσεων από την έγκριση του γερμανικού χάρτη των ενισχυόμενων περιοχών και από το κοινό πρόγραμμα-πλαίσιο.

Οι διατάξεις είναι προσανατολισμένες πρωτίστως προς το πρόγραμμα διαρθρωτικών ενισχύσεων της Έσσης, που έχει εγκριθεί από την Ευρωπαϊκή Επιτροπή.

Για πρώτη φορά καθιερώθηκε μία πρόσθετη παραλλαγή δανείου για μέτρα ενίσχυσης σε περιοχές του στόχου 2

Αριθμός ενίσχυσης: XS 86/01

Κράτος μέλος: Ιταλία

Περιφέρεια: Αυτόνομη περιφέρεια Valle d'Aosta

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενίσχυση στην παροχή συμβουλών στις ΜΜΕ, κατ' εφαρμογή του μέτρου D3 του περιφερειακού επιχειρησιακού προγράμματος (ΠΕΠ) για τις διαρθρωτικές παρεμβάσεις της περιφέρειας Valle d'Aosta για την επίτευξη το στόχου 3 για την περίοδο 2000-2006

Νομική βάση: Delibera della Giunta regionale n. 2955 del 20.8.2001

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 400 εκατομμύρια ITL (206582,76 EUR)

Μέγιστη ένταση ενίσχυσης: 50 % των δαπανών για υπηρεσίες που παρέχονται από ανεξαρτήτους συμβούλους. Οι υπηρεσίες αυτές δεν είναι συνεχείς ή περιοδικές και ούτε συνδέονται με τις τακτικές λειτουργικές δαπάνες της επιχείρησης όπως η τακτική παροχή φορολογικών συμβουλών, η τακτική παροχή νομικών συμβουλών και οι δαπάνες διαφήμισης

Ημερομηνία εφαρμογής: 10 Σεπτεμβρίου 2001

Διάρκεια χορήγησης του καθεστώτος ή της μεμονωμένης ενίσχυσης: Έως τις 30 Σεπτεμβρίου 2003

Στόχος της ενίσχυσης: Στήριξη της ανάπτυξης των ΜΜΕ της Valle d'Aosta, ιδίως μέσω ενισχύσεων στην παροχή συμβουλών

Οικείοι οικονομικοί τομείς: Άλλες μεταποιητικές βιομηχανίες. Άλλες υπηρεσίες

Επωνυμία και διεύθυνση της επιδοτούσας αρχής: Regione Autonoma Valle d'Aosta Dipartimento industria, artigianto ed energia Piazza della Repubblica n. 15 I - 11100 Aosta Τηλ. (39) 01 65 27 47 26/27 47 27 Φαξ (39) 01 65 23 85 29 E-mail: iae@regione.vda.it

Αριθμός ενίσχυσης: XS 87/01

Κράτος μέλος: Ηνωμένο Βασίλειο

Περιφέρεια: Αγγλία και Ουαλία

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Manufacturing Advisory Service (MAS) - Regional Centres for Manufacturing Excellence (RCME)

Νομική βάση: Το κανονιστικό πλαίσιο του διέπει την παροχή διακριτικής στήριξης είναι το ακόλουθο:

α) Science and Technology Act 1965, section 5(1)(a) and (b): Επιτρέπει τις ενισχύσεις για επιστημονική έρευνα, διάδοση και πρακτική εφαρμογή των αποτελεσμάτων της·

β) Industrial Development Act 1982, Parts III and IV: Επιτρέπει επιλεκτική χρηματοδοτική στήριξη και γενικότερης μορφής στήριξη υπό μορφή συμβουλών, πληροφοριών και παροχής υπηρεσιών. Η χορηγούσα αρχή αναφέρεται στο τμήμα 11 του Industrial Development Act 1982, δυνάμει της οποίας ο υφυπουργός εξουσιοδοτείται να προβλέπει την παροχή συμβουλών (δωρεάν ή μη) σε άτομα που ασκούν ή προτείνουν να ασκήσουν κάποια εμπορική δραστηριότητα. Πρόκειται για νόμο-πλαίσιο που αφορά όλες τις ενέργειες που αναλαμβάνονται κατ' εφαρμογήν της Manufacturing Advisory Service

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Ο προϋπολογισμός της MAS αναμένεται να είναι ο ακόλουθος:

>ΘΕΣΗ ΠΙΝΑΚΑ>

Μέγιστη ένταση ενίσχυσης: Η ανώτατη ένταση ανέρχεται σε 50 % για το στοιχείο "παροχή συμβουλών" της υπηρεσίας, δηλαδή του τμήματος αυτού που συνιστά κρατική ενίσχυση. Η ανώτατη αξία της στήριξης που ενδέχεται να χορηγηθεί από τα RCME σε μια μεμονωμένη MME αναμένεται να είναι της τάξης των 7000 GBP ετησίως και ο μέσος όρος υπολογίζεται ότι θα κυμαίνεται μόνο σε 3000 GBP ετησίως

Ημερομηνία εφαρμογής: Η πρωτοβουλία MAS αναγγέλθηκε κατά τη δημοσίευση του Λευκού Βιβλίου με τον τίτλο Opportunity for all in a world of change στις 13 Φεβρουαρίου 2001, αλλά αναμένεται να αρχίσει να καλύπτει τις δαπάνες που πραγματοποιούν τα RCME από το δεύτερο εξάμηνο του 2001. Η παροχή του συνόλου των προβλεπόμενων υπηρεσιών, ιδιαίτερα η στήριξη των RCME προς της MME υπό μορφή παροχής πληροφοριών, συμβουλών και εμπειρογνωμοσύνης (που αποτελεί το αντικείμενο της παρούσας κοινοποίησης), θα αρχίσει να είναι διαθέσιμη με την εφαρμογή που πρώτου RCME, κατά το Σεπτέμβριο/Οκτώβριο 2001. Η πρωτοβουλία MAS θα λειτουργήσει πλήρως μόνον όταν θα έχουν δημιουργηθεί όλα τα RCME και θα έχει συσταθεί ένα συμπληρωματικό εθνικό δίκτυο κέντρων εμπειρογνωμοσύνης περί το μήνα Ιούνιο του 2002

Διάρκεια χορήγησης του καθεστώτος ή της μεμονωμένης ενίσχυσης: Μέχρι τις 30 Απριλίου 2004

Στόχος της ενίσχυσης: Ο βασικός στόχος αυτής της πρωτοβουλίας είναι να συμβάλει στη βελτίωση της παραγωγικότητας στο Ηνωμένο Βασίλειο και ιδιαίτερα να προωθήσει την ένταξη των καλύτερων βιομηχανικών πρακτικών στις ΜΜΕ της Αγγλίας και της Ουαλίας. Θα παράσχει στις επιχειρήσεις πληροφορίες και πρόσβαση στις καλύτερες τεχνολογικές συμβουλές και εμπειρογνωμοσύνη.

Το MAS έχει εν μέρει ως στόχο να παράσχει στις ΜΜΕ μια έμμεση ενίσχυση ("υπό όρους") μέσω της προώθησης μιας κουλτούρας αριστείας στην επιχείρηση, προκειμένου να βελτιώσει μακροπρόθεσμα την ανταγωνιστικότητα και την αποδοτικότητα των δραστηριοτήτων τους. Σε μεμονωμένο επίπεδο, οι ΜΜΕ θα επωφεληθούν επίσης από πληροφορίες που θα λάβουν, οι οποίες σε ορισμένες περιπτώσεις, θα μπορούν να επεκτείνονται σε επιχορηγούμενα σχέδια παροχής εμπειρογνωμοσύνης, με στόχο να μπορέσουν να εισαγάγουν καλύτερες πρακτικές στις επιχειρηματικές τους δραστηριότητες

Οικείοι οικονομικοί τομείς: Όλοι οι μεταποιητικοί κλάδοι (εκτός από τον άνθρακα, το χάλυβα, τη γεωργία και τους εξαγωγικούς κλάδους)

Επωνυμία και διεύθυνση της επιδοτούσας αρχής: Ron Egginton EID4a

Department of Trade and Industry

151 Buckingham Palace Road London SW1 United Kingdom

Άλλες πληροφορίες: Οι ατέλειες της αγοράς, ιδιαίτερα η ελλιπής πληροφόρηση και οι δυσκολίες πρόσβασης στις συμβουλές εμπειρογνωμόνων, περιορίζουν τις δυνατότητες των επιχειρήσεων να βελτιώσουν την ανταγωνιστική τους θέση. Αυτός είναι ο λόγος για τον οποίο οι μικρές βιομηχανικές επιχειρήσεις δεν έχουν στη διάθεσή τους πόρους που θα τους επέτρεπαν να αυξήσουν τις επιδόσεις τους πέραν του επιπέδου που είναι απαραίτητο για την καθημερινή τους επιβίωση. Σε μια οικονομία που βασίζεται στη γνώση, οι ΜΜΕ έχουν, συνεπώς, ανάγκη μιας πηγής πληροφοριών και συμβουλών όσον αφορά την τεχνολογία και τα σχετικά με τη διαχείριση/επαγγελματική εκπαίδευση θέματα, η οποία να είναι εύχρηστη, με εύκολη πρόσβαση και χαμηλό κόστος. Συγκεκριμένα, οι παραδοσιακές πηγές πληροφόρησης και εμπειρογνωμοσύνης, όπως οι σύμβουλοι, τα πανεπιστήμια και οι οργανισμοί έρευνας και τεχνολογίας δεν παρέχουν τις υπηρεσίες τους σε πολλές ΜΜΕ, λόγω του απαγορευτικού κόστους ή γιατί θεωρούνται ότι είναι δύσκολα προσπελάσιμες. Οι σχέσεις μεταξύ πανεπιστημιακών κύκλων κα βιομηχανικών ΜΜΕ είναι γενικά μέτριες. Η κυβέρνηση χρηματοδοτεί ήδη, μέσω των "Business Links", την παροχή υπηρεσιών εμπειρογνωμοσύνης γενικού χαρακτήρα στις ΜΜΕ, γιατί θεωρεί ότι βοηθώντας τις επιχειρήσεις να επιτύχουν, να αυξήσουν και να συνεχίσουν την ανάπτυξή τους, χωρίς να χρειάζονται πρόσθετες ενισχύσεις, συμβάλλει στην ενίσχυση της συνολικής ανταγωνιστικότητας του Ηνωμένου Βασιλείου ως έθνους. Ωστόσο, δεν υπάρχει ακόμη κάποια διάρθρωση που να προσφέρει πληροφορίες και υπηρεσίες εμπειρογνωμόνων προσαρμοσμένες στις συγκεκριμένες ανάγκες των επιχειρήσεων.

Το πρόγραμμα σχεδιάστηκε, συνεπώς, για να συμπληρώσει τα άλλα υφιστάμενα προγράμματα. Ορισμένα κλαδικά προγράμματα, όπως τα "Industry Fora" έχουν ήδη θεσπιστεί για να βελτιώσουν την παραγωγικότητα συγκεκριμένων μεταποιητικών κλάδων. Η MAS και τα RCME θα χρησιμοποιήσουν, χωρίς να υπάρχει επικάλυψη, αυτές τις συμπληρωματικές δραστηριότητες. Σε άλλες παρεμφερείς περιπτώσεις, θα είναι, πάντως, περισσότερο ενδεδειγμένο να επικεντρωθούν οι προσπάθειες στις ανάγκες της μεμονωμένης επιχείρησης σε περιφερειακό επίπεδο για να εξασφαλιστεί μεγαλύτερη πρόσβαση. Τα "Business Links" θα διατηρήσουν το ρόλο τους, που συνίσταται στην παροχή γενικής μορφής εμπειρογνωμοσύνης στις επιχειρήσεις, αλλά οι επιχειρηματίες χρειάζονται, επίσης, πληροφόρηση και εμπειρογνωμοσύνη περισσότερο συγκεκριμένης μορφής για βιομηχανικά θέματα, προσαρμοσμένη στο επιχειρησιακό περιβάλλον της εταιρίας και βασισμένη σε αξιόπιστη εμπειρία των πλέον πρόσφατων τεχνολογιών και των καλύτερων πρακτικών

Αριθμός ενίσχυσης: XS 88/01

Κράτος μέλος: Ισπανία

Περιφέρεια: Αυτόνομη περιφέρεια της Ριόχας

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Ενισχύσεις για επενδύσεις που προορίζονται για τις ΜΜΕ παροχής υπηρεσιών στη βιομηχανία

Νομική βάση: Resolución de 14 de septiembre de 2001, del Presidente de la Agencia de Desarrollo Económico de La Rioja, με την οποία εγκρίνονται οι ρυθμιστικές βάσεις της χορήγησης ενισχύσεων για επενδύσεις στις ΜΜΕ παροχής υπηρσιών στη βιομηχανία (Δημοσιεύθηκε στο ΦΕΚ της Ριόχας της 25 Σεπτεμβρίου 2001)

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: 125000000 ESP (751265,13 EUR)

Μέγιστη ένταση ενίσχυσης: - 30 % στις μικρές επιειρήσεις, 15 % εάν είναι εκτός MAPA

- 20 % στις μεσαίες επιχειρήσεις, 7,5 % εάν είναι εκτός MAPA

Ημερομηνία εφαρμογής: Από 25 Σεπτεμβρίου 2001

Διάρκεια χορήγησης του καθεστώτος ή της μεμονωμένης ενίσχυσης: 2001-2006

Στόχος της ενίσχυσης: Στόχος της παρούσας πρόσκλησης είναι η προώθηση συναφών προς τη βιομηχανία υπηρεσιών ώστε να προωθηθεί η βιομηχανική δραστηριότητα και η οικονομική ανάπτυξη, η ανταγωνιστικότητα της περιφέρειας με ταυτόχρονη εξασφάλιση σταθερής απασχόλησης. Κατ' αυτή την έννοια θα πρέπει να επισημανθεί ότι στον τριτογενή τομέα οφείλεται κατά πολύ η καθαρή ανάπτυξη της απασχόλησης στην Ευρωπαϊκή Ένωση κατά τα τελευταία χρόνια

Οικείοι οικονομικοί τομείς: Τριτογενής τομέας (με εξαιρέσεις)

Επωνυμία και διεύθυνση της επιδοτούσας αρχής: Agencia de Desarrollo Económico de la Rioja (ADER) C/ Muro de la Mata, 13-14 E - 26071 Logroño ( La Rioja )

Άλλες πληροφορίες: Πρόκειται για νέο καθεστώς ενισχύσεων

Αριθμός ενίσχυσης: XS 92/01

Κράτος μέλος: Κάτω Χώρες

Περιφέρεια: Βόρειες Κάτω Χώρες (Fryslân, Groningen και Drenthe)

Τίτλος του εφαρμοζόμενου καθεστώτος ή επωνυμία του δικαιούχου της χορηγούμενης μεμονωμένης ενίσχυσης: Sport en Recreatiecentrum Thialf BV

Νομική βάση: Beschikking d.d. 9 oktober 2001 van het Dagelijks Bestuur van het Samenwerkingsverband Noord-Nederland, zijnde een openbaar lichaam op grond van de Wet Gemeenschappelijke Regelingen

Ετήσιες δαπάνες που έχουν προγραμματιστεί στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγήθηκε στην επιχείρηση: Η απόσφαση της "Dagelijks Bestuur van het Samenwerkingsverband Noord-Nederland" ("Τρέχουσα διαχείριση της Ένωσης Συνεργασίας των Βόρειων Κάτω Χωρών") αφορά τη συνεισφορά στο επενδυτικό κόστος του σχεδίου με το ποσό των 984120 EUR από τα κεφάλαια του προγράμματος EZ/Kompas (δηλαδή περίπου 12,7 % του συνολικού επιλέξιμου κόστους), στο πλαίσιο του προγράμματος περιφερειακής και οικονομικής ανάπτυξης των Βόρειων Κάτω Χωρών 2000-2006, το οποίο τιτλοφορείται "Kompas voor het Noorden" (δηλαδή "Πυξίδα για τον Βορρά"). Η συνολική κρατική συνεισφορά στο επενδυτικό κόστος του σχεδίου είναι 2254065 EUR (δηλαδή περίπου 29,2 % του συνολικού επιλέξιμου κόστους)

Μέγιστη ένταση ενίσχυσης: 29,2 %

Ημερομηνία εφαρμογής: 9 Οκτωβρίου 2001

Διάρκεια χορήγησης του καθεστώτος ή της μεμονωμένης ενίσχυσης: Ημερομηνία καταβολής της τελευταίας δόσης: Αύγουστος 2002

Στόχος της ενίσχυσης: Συμβολή σε επενδύσεις για την επέκταση και τεχνική αναζωογόνηση του παγοδρομίου του Thialf, που βρίσκεται στο Heerenveen. Σκοπός του σχεδίου είναι η δημιουργία αθλητικής εγκατάστασης ο δημόσιος χαρακτήρας της οποίας θα είναι εγγυημένος για μία πενταετία μετά τον οριστικό προσδιορισμό της επιχορήγησης μέσω διάταξης περί υποκατάστασης

Οικείοι οικονομικοί τομείς: Όλοι οι τομείς της οικονομίας

Επωνυμία και διεύθυνση της επιδοτούσας αρχής: Samenwerkingsverband Noord-Nederland p/a Postbus 779 9700 AT Groningen Nederland

Άλλες πληροφορίες: Το παρόν μέτρο αφορά μεμονωμένη ενίσχυση για επενδύσεις σε πάγια στοιχεία ενεργητικού από μέρους μιας μικρής, ανεξάρτητης επιχείρησης κατά την έννοια του παραρτήματος Ι του κανονισμού (ΕΚ) αριθ. 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της συνθήκης στις κρατικές ενισχύσεις προς μικρές και μεσαίες επιχειρήσεις